**Ministru kabineta noteikumu projekta “Grozījumi Ministru kabineta 2018. gada 7. augusta noteikumos Nr. 496 “Remigrācijas atbalsta pasākuma īstenošanas, novērtēšanas un finansēšanas kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2018. gada 7. augusta noteikumos Nr. 496 “Remigrācijas atbalsta pasākuma īstenošanas, novērtēšanas un finansēšanas kārtība”” (turpmāk – MKN projekts) mērķis ir:1. īstenot Diasporas likumā noteikto Vides aizsardzības un reģionālās attīstības ministrijas (turpmāk – VARAM) kompetenci izstrādāt un īstenot reģionālos diasporas atbalsta pasākumus, arī remigrācijas veicināšanas un atvieglošanas pasākumus;
2. izdarīt grozījumus un aktualizēt Ministru kabineta 2018. gada 7. augusta noteikumus Nr. 496 “Remigrācijas atbalsta pasākuma īstenošanas, novērtēšanas un finansēšanas kārtība” (turpmāk – MK noteikumi).

Ņemot vērā prioritārā pasākuma “Atbalsta pasākums remigrācijas veicināšanai “Reģionālās remigrācijas koordinators”” ietvaros īstenotā remigrācijas atbalsta pasākuma pieredzi 2018. un 2019. gadā, ar MKN projektu plānots:1. paredzēt alternatīvu kritēriju ilgstošas prombūtnes noteikšanai;
2. precizēt noteikumus attiecībā uz lietotajiem terminiem;
3. precizēt uzraudzības veicēja – plānošanas reģiona – tiesības saņemt informāciju par remigrācijas atbalsta pasākuma dalībnieku.

MKN projekts stājas spēkā Oficiālo publikāciju un tiesiskās informācijas likuma 7. panta otrajā daļā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MKN projekts izstrādāts, lai:1. ieviestu “Deklarācijā par Artura Krišjāņa Kariņa vadītā Ministru kabineta iecerēto darbību” minēto pasākumu Nr. 106. “Palīdzēsim atgriezties tautiešiem Latvijā, turpinot īstenot remigrācijas programmu ([www.paps.lv](http://www.paps.lv)) un ieviešot to kā pastāvīgu programmu”;
2. īstenotu VARAM prioritāro pasākumu 2019.-2021. gadam “Diasporas likuma normu īstenošanai (Atbalsta pasākums remigrācijas veicināšanai “Reģionālās remigrācijas koordinators”)” (turpmāk – prioritārais pasākums), kas ir apstiprināts ar Latvijas Republikas Saeimas 2019. gada 3. aprīļa pieņemto un 2019. gada 12. aprīlī Valsts prezidenta izsludināto likumu “Par valsts budžetu 2019. gadam” un kas paredz arī remigrācijas reģionālās attīstības pasākumu uzņēmējdarbības veicināšanai (atbalstu);
3. īstenotu Diasporas likumā noteikto VARAM kompetenci izstrādāt un īstenot reģionālos diasporas atbalsta pasākumus, arī remigrācijas veicināšanas un atvieglošanas pasākumus.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Prioritārā pasākuma “Pilotprojekts pašvaldībās reemigrācijas veicināšanai “Reģionālās reemigrācijas koordinators”” ietvaros 2018. gada otrajā pusē tika izveidots valsts reģionālās attīstības atbalsta pasākums – remigrācijas atbalsts, piešķirot finansējumu (atbalstu) saimnieciskās darbības īstenošanai un attīstībai vai uzsākšanai Latvijā (Ministru kabineta 12.09.2017. prot. izr. Nr.45 53.§ 9. punkts Pilotprojekts pašvaldībās reemigrācijas veicināšanai "Reģionālās reemigrācijas koordinātors"). Ar šādu reģionālās attīstības atbalsta pasākumu tika atbalstītas ģimenes, kuras ir atgriezušās no ilgstošas prombūtnes ārvalstīs.Projekta ietvaros Latvijā no 2018. gada marta vidus līdz 2019. gada decembra beigām atgriezušās 388 ģimenes jeb 1055 cilvēki. Savukārt interesi par finansiālo atbalstu saimnieciskajai darbībai divu gadu laikā izrādījuši 349 interesenti, no kuriem iesniegti tika 32 pieteikumi, bet atbalstīti tika 14 projekti. Secināms, ka potenciālajiem remigrantiem un remigrantiem ir interese par šāda veida atbalstu, līdz ar to ir nepieciešams šādu atbalstu sniegt ilgtermiņā. Uz šāda atbalsta nepieciešamību norāda arī pētījumi, piemēram, Hazana M. (2016) veiktais pētījums[[1]](#footnote-2) “Atgriešanās Latvijā: remigrantu aptaujas rezultāti” apliecina, ka daļai remigrantu īpaša programma uzņēmējdarbības un saimnieciskās darbības kopumā uzsākšanai, palīdzētu atgriezties Latvijā.Ņemot vērā pieredzi 2018. gadā un 2019. gadā, tika secināts, ka lielākā daļa no cilvēkiem, kas izrādīja interesi par atbalsta saņemšanu, nespēja apliecināt ilgstošu prombūtni MK noteikumu ietvaros, kas ir viens no būtiskākajiem atbalsta saņemšanas nosacījumiem. Neskatoties uz to, ka pirms atgriešanās vai tās nodoma persona bija ilgstoši dzīvojusi ārzemēs, daudzos gadījumos ilgstoša prombūtne netika norādīta Iedzīvotāju reģistrā. Šāds kritērijs tika izvēlēts, lai bez papildu informācijas pieprasīšanas remigrācijas atbalsta pasākuma dalībniekam, plānošanas reģiona vērtēšanas komisija varētu pārliecināties par ilgstošas prombūtnes esamību. Līdz ar to ir izstrādāts MKN projekts, kas paredz, ka ilgstošu prombūtni varēs pierādīt ne tikai ar Iedzīvotāju reģistrā esošo informāciju, bet arī ar informāciju par ārvalstīs veiktajiem iedzīvotāju ienākuma nodokļa maksājumiem un valsts sociālās apdrošināšanas obligātajām iemaksām, kas apliecinātas ar izziņām no ārvalsts kompetentajām iestādēm. MKN projekts paredz, ka ilgstošu prombūtni varēs pierādīt arī ar ārvalsts iedzīvotāju reģistra izsniegtu izziņu par dzīvesvietu ārvalstīs.Vienlaikus gan jāuzsver, ka MKN projekts nekādā veidā neatceļ pienākumu Latvijas pilsonim, Latvijas nepilsonim un personai, kura Latvijā saņēmusi reģistrācijas apliecību vai pastāvīgās uzturēšanās apliecību paziņot Pilsonības un migrācijas lietu pārvaldei par savu, savu nepilngadīgo bērnu un personu, kuras atrodas tās aizgādnībā vai aizbildnībā dzīvesvietas adresi ārvalstīs, kas noteikts [Iedzīvotāju reģistra likuma](https://likumi.lv/doc.php?id=49641) 15. pantā un Ministru kabineta 2011. gada 15. februāra noteikumos Nr. 131 “[Iedzīvotāju reģistrā iekļauto ziņu aktualizēšanas kārtība](https://likumi.lv/ta/id/226537-iedzivotaju-registra-ieklauto-zinu-aktualizesanas-kartiba)”. Tā kā MKN projekts, neskaitot informācijas iegūšanu no Iedzīvotāju reģistra, paredz arī citas iespējas, kā pierādīt ilgstošu prombūtni, tad ir jāparedz arī citas iespējas, kā pierādīt atgriešanos arī gadījumā, ja Iedzīvotāju reģistrā prombūtnes laikā deklarētā vai reģistrētā adrese ir norādīta Latvijā. MKN projekts paredz, ka primāri gan ilgstošas prombūtnes fakts, gan atgriešanās fakts tiek konstatēts, izmantojot Iedzīvotāju reģistrā esošo informāciju un tikai tad var tikt attiecināts kāds cits kritērijs. Ja atgriešanos nevar apliecināt ar Iedzīvotāju reģistrā pieejamo informāciju, tad to var apliecināt ar jau iepriekš Latvijā veiktajiem iedzīvotāju ienākuma nodokļa maksājumiem un valsts sociālās apdrošināšanas obligātajām iemaksām – to apjoms liecina, ka persona nav uzturējusies Latvijā.MKN projekts, tāpat kā līdz šim, paredz, ka projekta iesniegumu var iesniegt persona, kas dzīvo ārzemēs un plāno atgriezties, savukārt uz līguma parakstīšanas brīdi personai jau ir jāspēj apliecināt atgriešanās.Ja deklarētā vai reģistrētā dzīvesvieta ilgstošas prombūtnes laikā ir Latvijā un, iesniedzot projekta iesniegumu, remigrācijas atbalsta pasākuma dalībnieks vēl nav atgriezies Latvijā, tad atgriešanās fakts ir jāapliecina līdz brīdim, kad ar viņu slēdz individuālu līgumu par finansējuma saņemšanu. Atgriešanās faktu apliecinās nākotnē veiktie iedzīvotāju ienākuma nodokļa maksājumi un valsts sociālās apdrošināšanas obligātās iemaksas. Tā kā MK noteikumu 5. punktā minētās prasības ir definētas jau citos punktos, tad šis punkts ar MKN projektu tiek svītrots.Ņemot vērā, ka atbalsta pasākuma viens no mērķiem ir stiprināt tautsaimniecības un ekonomikas attīstību Latvijā, tad ir svarīgi, lai atbalsta pasākumam būtu pozitīva fiskālā ietekme, kas tiek noteikta ar MKN projekta 4. punktu.Tā kā MKN projekts paredz jaunus veidus, kā pierādīt gan ilgstošu prombūtni, gan atgriešanos, tad ir jāparedz, ka Valsts ieņēmumu dienests sniedz informāciju par remigrācijas atbalsta pasākuma dalībniekiem, lai vērtēšanas komisijai būtu iespēja pārliecināties par veiktajiem iedzīvotāju ienākuma nodokļa maksājumiem un valsts sociālās apdrošināšanas obligātajām iemaksām.  |
| 3. | Projekta izstrādē iesaistītās institūcijas un publiskas personas kapitālsabiedrības | VARAM, Kurzemes plānošanas reģions, Latgales plānošanas reģions, Rīgas plānošanas reģions, Vidzemes plānošanas reģions un Zemgales plānošanas reģions. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Remigranti un potenciālie remigranti, kuri ir saimnieciskās darbības veicēji vai tie, kuri plāno uzsākt saimniecisko darbību. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskā regulējuma ietekme uz tautsaimniecību būs pozitīva, jo finansiālais atbalsts, kas būs pieejams šī remigrācijas atbalsta pasākuma ietvaros, motivēs remigrantus īstenot un attīstīt vai uzsākt saimniecisko darbību, radot jaunas darba vietas un papildu nodokļu ieņēmumus. Administratīvais slogs nepalielināsies atbalsta pasākuma īstenošanā iesaistītajām pusēm.  |
| 3. | Administratīvo izmaksu monetārs novērtējums | MKN projekta tiesiskais regulējums administratīvo slogu neietekmē. Administratīvās izmaksas ir iekļautas projekta kopējās izmaksās, t.sk., nacionālā kontaktpunkta remigrācijas jautājumos izveidošanai un pārraudzīšanai – 43 529 *euro* (atlīdzība – 30 528 *euro*, preces un pakalpojumi 13 001 *euro*) un reģionālo remigrācijas koordinatoru tīkla darbības nodrošināšana 200 000 *euro*. |
| 4. | Atbilstības izmaksu monetārs novērtējums | Nav paredzams, ka vienošanās par valsts budžeta finansējuma izlietojumu slēgšanas procesā administratīvās izmaksas naudas izteiksmē plānošanas reģioniem vai VARAM pārsniegtu 200 *euro*. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021. gads | 2022. gads | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  643 529 |  0 |  643 529 |  0 | 643 529 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  643 529 |  0 |  643 529 |  0 |  643 529 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |   643 529 |  0 |  643 529 |  0 |  643 529 |  0 |  0 |
| 2.1. valsts pamatbudžets |   643 529 |  0 |  643 529 |  0 |  643 529 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  0 |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X |  0 |  0 |
| 5. Precizēta finansiālā ietekme | X | 0 | X | 0 | 0X | 0  |  0 |
| 5.1. valsts pamatbudžets |  0 | 0 |  0 |  0 |
| 5.2. speciālais budžets |  0 | 0 |  0 |  0 |
| 5.3. pašvaldību budžets |  0 | 0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Papildu līdzekļi no valsts un pašvaldību budžeta 2020. gadā nav nepieciešami. Tiesiskajam regulējumam būs netieša ietekme uz valsts un pašvaldību budžetiem, ņemot vērā, ka jaunu komersantu rašanās un jaunu darba vietu izveidošanas rezultātā ir plānoti ieņēmumi valsts un pašvaldību budžetos (ieņēmumi no iedzīvotāju ienākuma nodokļa un valsts sociālās apdrošināšanas obligātām iemaksām. Provizoriski – par katriem 10 000 *euro* remigrācijas atbalsta finansējuma tā saņēmējam turpmāko trīs gadu laikā no projekta iesnieguma atbalstīšanas ir jārada vismaz tāds pats apmērs ieņēmumu valsts un pašvaldību budžetos). Līdz ar to secināms, ka, ja tiktu realizēti 20 saimnieciskās darbības projekti, tad papildu nodokļu un nodevu ieņēmumi budžetā būtu vismaz 200 000 *euro* trīs gadu laikā jeb aptuveni 66 667 *euro* viena gada laikā. Tomēr provizoriski var plānot lielākus papildu ieņēmumus budžetā no darba spēka nodokļiem un nodevām 123 410 *euro* apmērā viena gada laikā, kas rastos, ja sekmīgi tiktu realizēti 20 saimnieciskās darbības projekti. Lai noteiktu provizoriski plānotos papildu ieņēmumus budžetā no darba spēka nodokļiem un nodevām, aprēķinu veikšanai tika izmantoti Centrālās statistikas pārvaldes datu bāzē pieejamie dati par strādājošo mēneša vidējo darba (bruto) samaksu 2018. gadā – 1 004 euro un aktuālākās darba spēka nodokļu likmes 2020. gadā.2020. gada izdevumus sedz no VARAM budžeta programmas 30.00.00 “Attīstības nacionālie atbalsta instrumenti” un budžeta programmas 31.00.00 “Atbalsts plānošanas reģioniem” (izdevumi 30.00.00. programmā ir 43 529 *euro*; izdevumi 31.00.00. programmā ir 600 000 *euro*). Kopējie izdevumi prioritārā pasākuma īstenošanai 2020. gadā ir 643 529 *euro,* no kuriem 200 000 *euro* ir paredzēti remigrācijas atbalsta pasākuma finansējumam; 200 000 *euro* – reģionālo remigrācijas koordinatoru tīkla darbības nodrošināšanai; 200 000 *euro* – remigrācijas sekmēšanas pakalpojumiem pašvaldībās; 43 529 *euro* ­– VARAM pārraudzībā esošā nacionālā kontaktpunkta remigrācijas jautājumos izveidošanai un pārraudzībai.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Projekts šo jomu neskar. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Projekts šo jomu neskar. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par MKN projektu tā izstrādes stadijā. |
| 2. | Sabiedrības līdzdalība projekta izstrādē | MKN projekts 2020. gada 11. februārī ievietots VARAM tīmekļvietnē [www.varam.gov.lv](http://www.varam.gov.lv)[[2]](#footnote-3), līdz ar to ieinteresētajām personām ir iespēja izteikt viedokli un sniegt priekšlikumus.Atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 14. punktam elektroniski sagatavots paziņojums par līdzdalības procesu 2020. gada 11. februārī MKN projekts ir iesniegts Valsts kancelejā publicēšanai tās tīmekļvietnē. |
| 3. | Sabiedrības līdzdalības rezultāti | Sabiedrības līdzdalības rezultātā iebildumi un priekšlikumi nav saņemti. |
| 4. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, Kurzemes plānošanas reģions, Latgales plānošanas reģions, Rīgas plānošanas reģions, Vidzemes plānošanas reģions un Zemgales plānošanas reģions. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Vides aizsardzības un reģionālās attīstības ministrs Juris Pūce

Melnalksnis 66016768

davis.melnalksnis@varam.gov.lv

1. Pētījums tiešsaistē latviešu valodā pieejams Latvijas Universitātes Diasporas un migrācijas pētījumu centra tīmekļvietnē https://www.diaspora.lu.lv/ petijumi/. [↑](#footnote-ref-2)
2. VARAM tīmekļvietne http://www.varam.gov.lv/lat/likumdosana/normativo\_aktu\_projekti/regionalas\_politikas\_joma/ [↑](#footnote-ref-3)